Den Vest-Sjællandske Avis, 1821-05-15
Nyeste Post-Efterretninger. J Wien har man unægtelig faaet paalidelige Efterretninger om Tilstanden i Tyrkiet; thi den 27de April er der ankommen dertil den Keiserl. Russiske General Consul von Pini fra Bucharest (paa den samme og den følgende Dag ankom ligeledes dertil 13 Græske Akademiker fra Göttingen og Berling. Ligeledes er ankommen dertil, den Keiserlige Russiske Raad, Hr. v. Paratis fra Banatet; den Keiserlige Russiske Kammerjunker Fyrst Alexander af Kantakuzen og den Keiserlige Collegie-Secretair Hr. v. Candiotti fra Besserabien. – Saameget har man imidlertid faaet at vide, at den 10de April om Formiddagen vare Fyrste Postlantis Fortropper indrykkede i Bucharest under Commando af Jnsurgent Chefen Duca, og samme Dag rykkede Fyrsten selv ind, som man siger med 25,000 Mand og blev modtaget af Jndvaanerne i Staden med Glædesbeviisninger. Rygtet gaaer, at han vil over Donauen, bryde ind i Bulgarien, og at Servierne ere rede tilhans Biestand. Nye Efterretninger fra Jassy, at 14de April bekræfte ogsaa at Fyrsten er virkelig med 3000 Grækere gaaet over Donau-Floden, og hans Armee skal være voxet til 36,000 Mand, ved de mange Frievillige, som ere stødte til ham og ved hans Forbindelse med Thodors Tropper. Hvor Ypsilanti nu vil vende sig hen med sin Armee er uvist, nogle meene at det er hans Plan at gaae ind i Servien og der forene sig med dette Folk. Andre troe, at han vil trænge frem til det sorte Hav, for derved at sætte sig i Forbindelse med Grækernes Skibe. Uagtet den Russiske Keisers Erklæring vedbliver han dog at foregive, at han venter Hielp fra en udenlandsk Magt. Ypsilanti er en bekiendt og erfaren Kriger, i Slaget ved Dresden stod han ved Siden af General Moreau og den samme Kugle, som dræbte te denne store Mand, berøvede ogsaa Fyrsten den venstre Arm. – Det synes som Tyrkerne vare faldne i Søvn, i det mindste hører man slet ikke noget om, at de foretage sig noget for at modsætte sig den græske Armees Fremmarsch og forhindre dens Tilvæxt. – Jmedens disse vigtige Begivenheder foregaae, som synes at love saa meget for den græske Jnsurections Fremgang, er der forefalden en anden Begivenhed, af en gandske modsat Natur. J Fyrstendømmet Moldau, hvor Revolutionen begyndte; men som nu er bleven forladt af den Græske Armee, der er rykket videre frem, have de misfornøiede Boyarer taget Magten til sig. Fyrsten Michael Suzzo har seet sig nødsaget til at tage Flugten til Bessarabien, hvorfra man siger at han vil begive sig til Schweitz. Den nærværende Regiering i Moldau bestaaer af 12 Boyarer med Metropolitten i deres Spidse; disse have indgivet et Bønskrift til Sultanen, og bedet om Tilgivelse for hvad der er passeret, hvorved de have erklæret, at Revolutionen er skeet imod det Moldauske Folks Villie, hvorfore de udbede sig en nye Fyrste i Suzzos Sted. Denne Petition blev afsendt ved en Deputation til Paschaen af Jbrailov, som befordrede den videre til Constantinopel. Det kommer dog imidlertid an paa om denne Efterretning er saa ganste rigtig; thi den er fra Bucharest af 5te April. Altsaa paa en Tid, da den Græske Armee endnu ikke var rykket derind, og Modparthiet fandt Jnterresse vedat udbred ufordeelagtige Rygter. De nyeste Efterretninger man har fra Jassy, bekræfte ikke disse Relationer. Dog lader det til at være sandt, at Fyrsten Suzzo har forladt Moldau.) – J England har man Efterretninger fra Patrasso i Morea, hvori der meldes, at Tyrkerne havde faaet Underretning om, at Grækerne vilde paa en bestemt Dag giøre en almindelig Opstand i Morea, hvorfore de toge deres Forholdsregler, og forstærkede Garnisonen i Patrasso. Fra Castellet giorde de nu fra Tid til anden Udfald, hvorved de opbrændte et Huus, som tilhørte den Græske Biskop; men nu bleve de angrebne af Grækerne og Kampen blev lang og blodig. Efter at Grækerne havde erholdet Forstærkninger, som biskoppens Venner havde tilveiebragt, bleve Tyrkerne, efter en tapper og vild Modstand drevne tilbage til Fæstningen. Mange Mennesker vare omkomne paa begge Sider. Tyrkerne bombarderede derpaa Byen og ødelagte en Mængde Huuse uden Forskiel, hvorimod de christelige Consuler skulle have gjort Forestilling. Ogsaa paa den Joniske Øe Zante skal der være udbrudt en Opstand.